Πόλη των Επιστημών και της Βιομηχανίας

Η Πόλη των Επιστημών και της Βιομηχανίας (Γαλλικά: Cité des Sciences et de l'Industrie, σε συντομογραφία CSI), είναι επιστημονικό μουσείο, το μεγαλύτερο στην Ευρώπη. Βρίσκεται στο πάρκο Λα Βιλέτ στο 19ο διαμέρισμα του Παρισιού της Γαλλίας και είναι ένα από τα γαλλικά πολιτιστικά κέντρα Επιστήμης, Τεχνολογίας και Βιομηχανίας που προωθούν την επιστήμη και τον επιστημονικό πολιτισμό. Στα αξιοθέατα περιλαμβάνονται το πλανητάριο, το υποβρύχιο «Αργοναύτης», ο χώρος προβολών Λα Ζεόντ και ειδικοί χώροι για παιδιά και εφήβους. Η Πόλη Επιστημών και Βιομηχανίας έχει χαρακτηριστεί δημόσιο ίδρυμα βιομηχανικού και εμπορικού χαρακτήρα, ένα ίδρυμα που ειδικεύεται στην προώθηση του επιστημονικού και τεχνολογικού πολιτισμού. Δημιουργήθηκε το 1986 με πρωτοβουλία του Προέδρου Βαλερί Ζισκάρ ντ'Εσταίν, με στόχο να διαδώσει επιστημονικές και τεχνικές γνώσεις στο κοινό, ιδιαίτερα στους νέους, και να προωθήσει το ενδιαφέρον για την επιστήμη, την έρευνα και τη βιομηχανία.

 Το μουσείο Πόλη των Επιστημών και της Βιομηχανίας βρίσκεται στα ανατολικά του Παρισιού μέσα στο Πάρκο της Βιλέτ, ένα μεγάλο πάρκο ψυχαγωγίας και πολιτιστικό χώρο, που περιλαμβάνει επίσης την Πόλη της Μουσικής, το Ανώτερο Εθνικό Ωδείο Μουσικής και Χορού στο Παρίσι, κήπους, παιδικές χαρές, καφέ κλπ. Το μουσείο στεγάζεται σε ένα κτήριο ύψους 40 μέτρων επιφάνειας 150.000 μ2 που κατασκευάστηκε από τον αρχιτέκτονα Αντριάν Φαινσιλμπέρ το 1986 και έχει 5 επίπεδα στα οποία περιλαμβάνονται: Το Εξπλορά (επίπεδα 1, 2 και 3). Συγκεντρώνει τις κύριες μόνιμες εκθέσεις που διοργανώνονται γύρω από θέματα: μαθηματικά, εικόνα, ήχος, παιχνίδι φωτός, χώρος, ωκεανός, ενέργεια, αυτοκίνητα, βράχοι και ηφαίστεια, αστέρια και γαλαξίες, κλπ.Η Βιβλιοθήκη της Επιστήμης και της Βιομηχανίας (Médiathèque, επίπεδο −1) Η επιστημονική βιβλιοθήκη χωρίζεται σε τρεις βασικούς τομείς: το ευρύ κοινό, την παιδική ηλικία και την ιστορία της επιστήμης. Υπάρχουν επίσης διαδραστικά περίπτερα που επιτρέπουν την άμεση προβολή ταινιών, ντοκιμαντέρ, κινούμενων σχεδίων κ.λπ. Στο επίπεδο 0, βρίσκεται η παιδική βιβλιοθήκη πολυμέσων και ο κινηματογράφος Shadoks. Σε αυτήν τη βιβλιοθήκη πολυμέσων υπάρχουν επίσης οι ακόλουθοι τρεις τομείς υπηρεσιών: Το Ψηφιακό σταυροδρόμι, σε χώρο 1.200 τ. μ. με δωρεάν πρόσβαση, προορίζεται για ανακάλυψη και πειραματισμό με ψηφιακές πρακτικές και καινοτόμες τεχνολογίες. Η Πόλη των επαγγελμάτων, χώρος πληροφοριών από συμβούλους σχετικά με την απασχόληση, την κατάρτιση, τα επαγγέλματα και τη σταδιοδρομία. Περιλαμβάνει μεγάλη συλλογή ντοκιμαντέρ. Η Πόλη της υγείας. Είναι ένας χώρος για πληροφορίες και συμβουλές για όλα τα θέματα που σχετίζονται με την υγεία. Η Πόλη των παιδιών (επίπεδο 0) : Χώρος σχεδιασμένος για να φιλοξενεί παιδιά από 2 έως 12 ετών, χωρίζεται σε δύο τμήματα: τον χώρο για παιδιά ηλικίας 2 έως 7 ετών και τον χώρο για 5 στα 12 ετών. Το Αμφιθέατρο (Auditorium, Επίπεδο 0) είναι η αίθουσα επιστημονικών διαλέξεων. Ο κινηματογράφος Λουί Λυμιέρ (Επίπεδο 0) Το Πλανητάριο (Επίπεδο 2). Περιλαμβάνει αμφιθέατρο 260 θέσεων όπου διενεργούνται προβολές με ηχητικά συστήματα και οπτικά εφέ που παρουσιάζουν τα άστρα και τους πλανήτες. Το συνεδριακό κέντρο (Επίπεδο -1). Περιλαμβάνει 2 αμφιθέατρα, 4 αίθουσες εκθέσεων, 8 αίθουσες συσκέψεων. Το ενυδρείο (Επίπεδο -2) Ο χώρος Κοντορσέ (Επίπεδο 0) σε 2.000 τ.μ. με παράθυρα με θέα στη σφαίρα Ζεόντ και το πάρκο της Βιλέτ. Χώρος για πικνίκ (Επίπεδο -1) Κατάστημα επιστημονικών βιβλίων και παιχνιδιών (Επίπεδο 0). Εστιατόρια (Επίπεδο -2) Το μουσείο Πόλη Επιστημών και Βιομηχανίας στους εξωτερικούς χώρους περιλαμβάνει επίσης: Την αίθουσα προβολών Λα Ζεόντ, μια γιγάντια σφαίρα διαμέτρου 36 μέτρων που καλύπτεται από 6.500 τρίγωνα από ανοξείδωτο ατσάλι που αντανακλούν το φως. Στο εσωτερικό της υπάρχει ημισφαιρική οθόνη 1.000 τ.μ. που προβάλλει ταινίες για τη φύση και το διάστημα, με σύγχρονα οπτικά και ηχητικά εφέ. τον «Αργοναύτη», υποβρύχιο της δεκαετίας του 1950, επισκέψιμο. τον πύραυλο Αριάν το μαχητικό αεροσκάφος Μιράζ Το εμπορικό κέντρο Vill'Up. Άνοιξε το 2016, και περιλαμβάνει καταστήματα αλλά και τον μεγαλύτερο εσωτερικό προσομοιωτή ελεύθερης πτώσης στον κόσμο, με ύψος 14 μέτρων, κινηματογράφο πολλαπλών χώρων, εστιατόρια κλπΤο 2017 το μουσείο είχε 2.857.170 επισκέπτες. Η ιστοσελίδα της Πόλης της Μουσικής-Φιλαρμονική του Παρισιού (επιλογή γλώσσας)